stanford-oval/wikipedia huggingface dataset:
Taistelu Norjasta
Aiheesta muualla

Kuvia tai muita tiedostoja aiheesta Taistelu Norjasta Wikimedia Commonsissa
Blucher uppoaa Oslonvuonossa saatuaan osumia norjalaisten tykistötulesta ja torpedoista.
Namsoksen raunioita saksalaisten ilmahyökkäyksen jälkeen huhtikuussa 1940
Norjalainen kenttätykki Narvikin taistelussa.
Puolalaisia sotilaita Narvikin taistelussa.
Norjan natsihallintoa: Vidkun Quisling, Heinrich Himmler, Josef Terboven ja Nikolaus von Falkenhorst.
KNM Kiel (1809)

| KNM Kiel |
| --- | --- |

Aluksen vaiheet
Rakentaja:  Neu-Ünster
Laskettu vesille:  22. helmikuuta 1809
Palveluskäyttöön:  Tanska: 1809 Norja: 1814
Poistui palveluskäytöstä:  1817
Tekniset tiedot
Uppouma:  169,5 lästiä
Pituus:  93,2 tanskalaista jalkaa
Leveys:  26 tanskalaista jalkaa
Syväys:  11,25 tanskalaista jalkaa
Miehistöä:  100
Aseistus
Aseistus:  16 × 24 naulan karronadia 2 × 18 naulan kanuunaa
KNM Kiel valmistui Tanskan kuninkaallisen laivaston prikinä 1800-luvun alussa. Alus oli Tanskan laivastossa, kunnes se siirrettiin 1814 Norjan laivastolle.
Valmistus

Laivastoarkkitehti Ernst Stiboltin suunnittelemiin Lougen-luokan prikeihin pohjautuva alus tilattiin Neu-Ünsteristä. Se laskettiin vesille 22. helmikuuta 1809.
Palvelus > KDM Kiel

KDM Langeland, KDM Lügum ja Kiel kohtasivat 31. heinäkuuta 1811 Britannian kuninkaallisen laivaston 12-tykkinen priki HMS Brev Dragerenin (luutnantti Thomas Barker Devon) ja 10-tykkinen kutteri HMS Algerinen (luutnantti John Aitkin Blow) Norjan rannikolla. Alivoimaiset brittialukset nostivat purjeet aloittaen paon, jonka aikana kummankin brittialuksen miehistöstä sai surmansa yksi mies ja lisäksi Brev Dragenin miehistöstä haavoittui kolme.
Palvelus > KNM Kiel

Kielin sopimuksen perusteella Norja irtautui Tanskasta, jolloin Kiel siirrettiin 1814 Norjan laivastolle. Alus säilytti kuitenkin nimensä. Alus myytiin 1817.
Polkupyörän historia

Polkupyörän historia alkaa 1800-luvulta. Polkupyöriä edelsi Karl Draisin vuonna 1817 kehittämä juoksupyörä, jossa vain etupyörä oli kääntyvä. Se tehtiin helpottamaan juoksemista. Skotlantilainen Kirkpatrick Macmillan kehitti ensimmäisen polkimilla varustetun polkupyörän vuonna 1839. Tästä saivat alkunsa draisiinit, joissa polkimet olivat etupyörän kohdalla. 1860-luvulla liikenteeseen tulivat velosipedit, joissa oli suuri etupyörä ja jotka olivat etupyörävetoisia. 1870–1880-lukujen aikana kehitettiin ketjuvetoiset polkupyörät ja myös ilmakumirenkaat. Vuonna 1895 polkupyöriin tulivat vapaanapa ja jalkajarrut. Pian tämän jälkeen kehitettiin turvapyörä, jossa molemmat pyörät olivat samankokoisia. Polkupyörien lisääntymisen myötä tuli tarve suunnitella naisille käytännöllisempiä vaatteita. Tämän vuoksi korsettien ja raskaiden hameiden käyttö väheni. 1800-luvulla alettiin kehittää myös maastopyöriä. Kiinassa polkupyörien suosio lisääntyi 1920-luvulla, ja Kiinan muuttuessa kansantasavallaksi vuonna 1949 polkupyörästä päätettiin tehdä yleisin kulkuneuvo kaupungeissa. Tämä merkitsi polkupyöräteollisuuden lisääntymistä Kiinassa. Kiina on edelleen eniten polkupyöriä tuottava maa. Vuosina 1965–1975 polkupyöräilyn suosio lisääntyi länsimaissa, erityisesti Yhdysvalloissa. Näinä aikoina kehitettiin BMX-pyörä.
Tallensit

Tallensiasutus.
Tallensimiehiä.
Tallensit (myös talensit) ovat gurilaista kieltä puhuva kansa Ghanan koillisosassa Gambagan kaupungin länsipuolella. Heitä on 80 000 henkeä.
Kansan pääelinkeinot ovat karjanhoito, maanviljely, metsästys ja käsityöammatit. Tärkeimmät viljelykasvit ovat hirssi, durra, fonio, riisi, maissi ja pavut. Tallensit asuvat savimajoista koostuvissa pienissä asutuksissa. Ruokavalio koostuu etupäässä maito- ja kasvisruoista.
Yhteiskunta perustuu suurperheisiin ja patrilineaarisiin sukuihin. Avioliitto on virilokaalinen, polygynia ja serkusavioliitot ovat yleisiä.
Suurin osa tallenseista harjoittaa perinteistä uskontoa, johon kuuluu esi-isien ja maan palvontaa, noituutta ja taikuutta. Osa on sunnimuslimeja.
Anton Raadik

| Anton Raadik> Henkilötiedot |
| --- | --- |
Koko nimi:  Anton Raadik
Syntynyt: 15. tammikuuta 1917 Raikküla, Viro
Kuollut: 13. maaliskuuta 1999 Chicago, Illinois
Kansalaisuus:   Viro
Nyrkkeilijä
Lempinimi:  Rampaging Estonian
Painoluokka:  keskisarja
Kätisyys:  oikeakätinen
Ammattilaistilastot
Ottelut:  63
Voitot:  37
– tyrmäysvoitot:  26
Tappiot:  25
Ratkaisemattomat:  1
| Mitalit> Maa:   Viro.Miesten amatöörinyrkkeily.EM-kilpailut  | Mitalit> Maa:   Viro.Miesten amatöörinyrkkeily.EM-kilpailut  | Mitalit> Maa:   Viro.Miesten amatöörinyrkkeily.EM-kilpailut  | Maa:   Viro> Miesten amatöörinyrkkeily. |
| --- | --- | --- | --- |
|  Kultaa | Dublin 1939 | keskisarja |  |
Anton Raadik (15. tammikuuta 1917–13. maaliskuuta 1999) oli virolainen nyrkkeilijä. Hän saavutti vuonna 1939 amatöörien Euroopan mestaruden, jonka jälkeen hän siirtyi ammattilaiseksi kilpaillen ensin Neuvostoliitossa ja siirtyen Toisen maailmansodan aikaan Suomeen ja edelleen Ruotsiin ja Yhdysvaltoihin.
Ura amatöörinyrkkeilijänä Virossa

Anton Raadik aloitti amatöörinyrkkeilijän uran Tallinnassa vuonna 1933 Tallinna Poksiklubin riveissä keskisarjassa (alle 72,6 kg). Ensimmäisessä maaottelussaan marraskussa 1935 Raadik koki kuitenkin tyrmäystappion Suomen Hannes Koivuselle. Seuraavina vuosina Raadik voitti maaotteluissa suomalaiset vastustajansa eli vuonna 1936 Urho Leskisen, 1938 Viljo Suhosen ja 1939 Vilho Syrjäsen. Jatkossa Raadik voitti Baltian mestaruuden vuosina 1936, 1937 ja 1939. Viron mestari hän oli vuosina 1937 ja 1939.
Hän oli mukana Milanon EM-kisoissa jo vuonna 1937 voittaen ensimmäisessä ottelussa romanialaisen vastustajansa, mutta koki toisessa ottelussa tappion Norjan Henry Tillerille, Berliinin olympialaisten hopeamitalistille. Seuraavissa vuoden 1939 EM-kisoissa Dublinissa Raadik otti Euroopan mestaruuden kukistaen ensin Suomen Suhosen ja Englannin Henry Daviesin ja loppuotelussa Puolan Józef Pisarskin. Raadik valittiin EM-kisojen jälkeen toukokuussa 1939 käytyihin Eurooppa-USA -otteluihin, joissa hän koki ensimmäisessä ottelussaan Chicagossa tappion Jimmy Reevesille, mutta otti toisessa St. Louisissa käydyssä ottelussa pistevoiton Milton Jonesista.
Raadik päätti amatööriuransa syksyllä 1940, jolloin Neuvostoliitto oli miehittänyt Viron liittäen sen osaksi Neuvostoliittoa. Siihen mennessä Raadik oli otellut amatöörinä kaikkiaan 130 ottelua, joista voittanut 118; tyrmäyksellä 87.
Tallbackharjun jätinkirkot

| Tallbackharjun jätinkirkot> Tallbackas jättekyrkor.Sijainti |
| --- | --- |
 Tallbackharjun jätinkirkot
Koordinaatit:  63.53451097°N, 23.24457364°E
Valtio:  Suomi
Paikkakunta:  Pedersöre (Ähtävä)
Historia
Tyyppi:  Jätinkirkko ×2
Ajanjakso:  kivikausi, pronssikausi
Korkeus:  57,5 (e) , 55,0 (p)  m
Pinta-ala:  270 (27×10) , 930 (37×25)  m²
Infobox OKNimi-testi OK: 
Tallbackharjun jätinkirkot on Pohjanmaalla Pedersören Ähtävässä sijaitseva kahden erillisen jätinkirkon yhteiskohde. Jätinkirkot sijaitsevat samalla harjualueella 700 metrin päässä toisistaan.
Sijainti

Jätinkirkot sijaitsevat Ähtävän kirkosta 11,5 kilometriä kaakkoon. Ne sijaitsevat Ähtävä–Teerijärvi-maantien (yhdystie 7450) pohjoispuolella Tallbackenin harjulla niin, että jos saapuu paikalle valtatieltä 8 Salonkylästä (Lappfors) ja ajaa mainittua tietä 3,2 kilometriä, on saapunut harjulle. Eteläisin jätinkirkko sijaitsee vain 300 metriä tiestä harjun itärinteen jyrkässä kohdassa. Pohjoiselle jätinkirkolle tulee vielä edetä 700 metriä pohjoisluoteeseen, missä mäen loputtua alkaa uusi mäki kallioineen.
Jätinkirkkot > Eteläinen jätinkirkko

Eteläisin jätinkirkko sijaitsee 300 metriä maantiestä pohjoiseen. Tallbackan harju on itäpuoleltaan jyrkkä ja jätinkirkko sijaitsee sen korkeimman kohdan eteläpuolella. Rinteen alapuolella idässä on suota ja länsipuolella jatkuu harju. Jätinkirkko on 27 metriä pitkä ja 10 metriä leveä. Sen pituusakseli suuntautuu 4° pohjoisesta myötäpäivään eli pohjoiseen. Kivivallit ovat 2–3 metriä leveät ja melko matalat, mutta erottuvat hyvin sen eteläpäässä. Pohjoispäässä vallit ovat lähes huomaamattomia. Eteläpäässä on vallissa matalampi kohta, jota kutsutaan portiksi. Se suuntautuu jätinkirkon keskikohdasta suoraan etelään. Heti portin takana jätinkirkon sisäpihalla on kaksi kuoppaa ja muualla muutama kuoppa lisää.
Jätinkirkko sijaitsee 57,5 metriä merenpinnan yläpuolella (mpy). Jääkauden jälkeisen maankohoamisen perusteella sen voisi ajoittaa mieluummin kivikauteen kuin kivikauden ja pronssikauden vaihteeseen kuten tähän mennessä on tehty.
Jätinkirkosta 150 metriä pohjoiseen samalla harjanteella on pieni jätinkirkko tai pikemminkin vallien ympäröimä painanne. Se on noin 16 metriä pitkä ja 10 metriä leveä, mutta sisäpiha on vain 7x4-metrinen. Painanne voi olla kivikkoon raivattu asumuspainanne.
Jätinkirkkot > Pohjoinen jätinkirkko

Toinen jätinkirkko sijaitsee harjun pohjoispäässä matalammalla mäellä, jonka kallion eteläpuolella jätinkirkko sijaitsee. Jätinkirkon sisäpiha on tasainen ja sitä ympäröi kolmelta sivulta kivivalli. Länsipuolen valli ei tarkastuksessa hahmottunut selvästi, mutta itäsivun valli on selvä. Jätinkirkko on 45 metriä pitkä ja 30 metriä leveä. Sen sisäpiha on 37 metriä pitkä ja 25 metriä leveä. Sen pituusakseli suuntautuu 32° pohjoisesta vastapäivään eli luoteeseen. Vaikuttaa siltä, että kivivallissa on kolme matalampaa kohtaa eli portit. Ne sijaitsevat jätinkirkon keskikohdasta katsottuna 160° pohjoisesta myötäpäivään eli eteläkaakkoon, 193° eli etelään ja 232° eli lounaaseen. Jätinkirkon pohjoispuolella on isoja lohkareita.
Alueella on muitakin muinaisjäännöksiä. Jätinkirkon länsipuolella sijaitsee halkaisijaltaan 7–8-metrinen kiviröykkiö. Jätinkirkon eteläpuolella portin vieressä sijaitsee toinen selvä röykkiö, jonka halkaisija on viitisen metriä. Aiempien tietojen mukaan jätinkirkossa on havaittu yhdeksänkin erillistä röykkiötä (Finnäs 2000) ja siinä onkin muutamia epämääräisempiä kiveyksiä. John Finnäs havaitsi vuonna 2002 yhteensä yhdeksän kiviröykkiötä, joita ei ole vielä varmistettu.
Tutkimuksia

Jätinkirkot on tarkastettu erikseen tai yhdessä vuosina 1971 (Mikko Ahvenlampi), 2000 (John Finnäs) ja 2016.
Aiheesta muualla

Okkonen, Jari: Jättiläisen hautoja ja hirveitä kiviröykkiöitä: Pohjanmaan muinaisten kivirakennelmien arkeologiaa.  (Väitöskirja, Oulun yliopisto. Acta Universitatis Ouluensis. Series B, Humaniora 52)  Oulu:  Oulun yliopisto, 2003.  ISBN 951-42-7169-6  Teoksen verkkoversio (pdf).
Okkonen, Jari: Jätinkirkot – Pohjanmaan arvoitukselliset muinaisjäännökset (Arkistoitu – Internet Archive), Arkeologia NYT! 2–3/2008, s. 5–7
Suomen jätinkirkot
| --- | --- |
Pohjois-Karjala:  Ison Mahosaaren jätinkirkko
Etelä-Pohjanmaa:  Korkeamäen jätinkirkko • Storbackenin jätinkirkot
Pohjanmaa:  Bäckeshällornan jätinkirkko • Hembackenin jätinkirkko • Honkobackharjun jätinkirkko • Högryggenin jätinkirkko • Höysälänjärven jätinkirkko • Jäknabackenin jätinkirkko • Kejsmolandsbackenin jätinkirkko • Kåtabackenin jätinkirkko • Racklen jätinkirkko • Snårbackenin jätinkirkko • Svedjebackenin jätinkirkko • Tallbackharjun jätinkirkot • Tavoman jätinkirkko
Keski-Pohjanmaa:  Hangaskankaan jätinkirkko • Honkiperän Hautakankaan jätinkirkko • Kiimanevan Hautakankaan jätinkirkko • Kirkkoharjun jätinkirkko • Korven jätinkirkko • Kämppäkankaan jätinkirkko • Pahikaisharjun jätinkirkko • Pikku Hautakankaan jätinkirkko • Tressunharjun jätinkirkot
Pohjois-Pohjanmaa:  Hiidenlinna • Jätinlinna • Jättiläissaaren jätinkirkko • Kehäkankaan jätinkirkko • Keskimmäisenkankaan jätinkirkko • Kettukankaan jätinkirkko • Kivilammen jätinkirkko • Kiviojakankaan jätinkirkko • Kotakankaan jätinkirkko • Käyräkankaan jätinkirkot • Laivakankaan jätinkirkko • Linnamaan jätinkirkko • Linnakankaan jätinkirkko • Linnankankaan jätinkirkko • Linnansaaren jätinlinna • Luola-ahon jätinkirkko • Metelinkankaan jätinkirkko • Metelinkirkko • Miehennevan jätinkirkko • Mustosenkankaan jätinkirkko • Mäntyselän jätinkirkko • Pattijoen Kastelli • Pesuankankaan jätinkirkko • Pikku Jakenaron jätinkirkko • Pikku Liekokankaan jätinkirkot • Pirttihaudankankaan jätinkirkko • Pirttivaaran jätinkirkot • Rajakankaan kirkko • Tyrnävän Hautakankaan jätinkirkko
Lappi:  Jatulinlehdon jätinkirkko
Taylor Sheridan

| Taylor Sheridan> Henkilötiedot |
| --- | --- |
Syntynyt: 21. toukokuuta 1970 Chapel Hill, North Carolina
Kansalaisuus:  Yhdysvallat
Ammatti:  näyttelijä, käsikirjoittaja, ohjaaja, tuottaja
Käsikirjoittaja
Aktiivisena:  1995–
Merkittävät teokset:   Sons of Anarchy  Sicario  Hell or High Water 
Tyyli:  rikos
Aiheesta muualla
IMDb 
Elonet
Taylor Sheridan (oik Sheridan Taylor Gibler Jr.  s. 21. toukokuuta 1970 Chapel Hill, North Carolina) on yhdysvaltalainen näyttelijä, käsikirjoittaja, ohjaaja ja tuottaja. Hänet tunnetaan parhaiten David Halen roolistaan televisiosarjassa  Sons of Anarchy. Sheridan on käsikirjoittanut elokuvat Sicario (2015) ja Hell or High Water (2016), josta hän sai parhaan alkuperäisen käsikirjoituksen Oscar-ehdokkuuden. Hän teki debyyttinsä ohjaajana elokuvassa Wind River (2017), jonka hän myös käsikirjoitti.
Osittainen filmografia

| Filmografia> Vuosi.Vuosi | Filmografia> Suomenkielinen nimi.Suomenkielinen nimi | Filmografia> Lopputeksteissä.Käsikirjoittajana | Filmografia> Lopputeksteissä.Ohjaajana | Filmografia> Lopputeksteissä.Näyttelijänä | Filmografia> Rooli.Rooli | Filmografia> Huom..Huom. |
| --- | --- | --- | --- | --- | --- | --- |
| 2005–2007 | Veronica Mars |  |  |  | Danny Boyd | 5 jaksoa |
| 2008–2010 | Sons of Anarchy |  |  |  | David Hale | 20 jaksoa |
| 2011 | Vile |  |  |  |  |  |
| 2015 | Sicario |  |  |  |  |  |
| 2016 | Hell or High Water |  |  |  | Cowboy | Cameo |
| 2017 | Wind River |  |  |  |  |  |
| 2018 | Sicario: Day of the Soldado |  |  |  |  |  |
| 2021 | Without Remorse |  |  |  |  |  |
| 2021 | Those Who Wish Me Dead |  |  |  |  |  |
| 2023 | Finestkind |  |  |  |  |  |
Aiheesta muualla

Taylor Sheridan Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Saksa  Israel  Yhdysvallat  Tšekki  Puola 
Henkilöt:  Elonet 
Muut:  IdRef
Ajovalojen suuntauslaite

Ajovalojen suuntauslaite katsastusasemalla.
Ajovalojen suuntauslaite on tarkastuslaite, jolla voidaan tarkistaa ajovalojen suuntaus sekä pysty- ja sivusuunnassa. Suuntauslaitetta käytetään muun muassa autokorjaamoissa ja katsastusasemilla. Suuntauslaite on useimmiten jalustalla varustettu ja lattialla liikuteltava.
Määräaikaiskatsastuksessa tarkistetaan ajovalojen suuntaus suuntauslaitteella. Väärin suunnatut ajovalot voivat aiheuttaa vaaratilanteen häikäisemällä vastaantulevan ajoneuvon kuljettajan.
Jäppilän koulu (Pieksämäki)

| Jäppilän koulu |
| --- | --- |
Sijainti:  Jäppilän kirkkotie 9 C, 77570 Jäppilä (Pieksämäki)
Koordinaatit:  62.38065°N, 27.43258°E
Tyyppi:  suomenkielinen alakoulu
Rehtori:  koulun johtaja Johanna Keinänen
Luokat:  0–6
Oppilaita:  45 (2016, lisäksi esikoululaiset)
Verkkosivut
Jäppilän koulu on Pieksämäen Jäppilän pitäjän keskustassa eli Jäppilän kirkonkylällä toimiva alakoulu (luokka-asteet 0–6).
Vuonna 2016 koulua kävi 45 peruskoulun oppilasta.
PUBG Mobile

| PUBG Mobile |
| --- | --- |

Kehittäjä:  Lightspeed & Quantum
Julkaisija:  Tencent Games
Jakelija:  Google Play ja App Store
Pelimoottori:  Unreal Engine 4
Julkaistu:  2018
Lajityyppi:  battle royale
Pelimuoto:  moninpeli
Alusta:  IOS ja Android
Lisää peliartikkeleitaVideopelien teemasivulla
PUBG Mobile, eli PlayerUnknown’s Battlegrounds Mobile, on Tencent Gamesin vuonna 2018 julkaisema battle royale -mobiilipeli. Peli pohjautuu PlayerUnknown’s Battlegrounds -tietokonepeliin, ja sen kaava on samanlainen kuin alkuperäisen pelin.
PUBG Mobile ilmestyi mobiililaitteille maailmanlaajuisesti 19. maaliskuuta vuonna 2018. Peli on saatavilla usealla eri kielellä, mutta sitä ei ole käännetty suomeksi.
Pelaaminen

PUBG Mobile on battle royale -tyylinen ammunta- ja moninpeli, jossa 100 pelaajaa laskeutuu rajatulle alueelle, joka pienenee pelin edetessä. Peliä voi pelata soolona, duona tai neljän hengen joukkueessa. Pelin tarkoitus on eliminoida vihollisia ja olla viimeisenä hengissä oleva pelaaja tai joukkue. Peli sisältää paljon erilaisia aseita, kulkuneuvoja ja muita apuvälineitä, joiden avulla on mahdollista voittaa.
Pelissä on mahdollista kokeilla erilaisia pelityylejä. Pelaaja voi esimerkiksi piileskellä pelin loppuun asti tai laskeutua alueelle, jolle monet muutkin pelaajat tavanomaisesti laskeutuvat.  PUBG Mobilessa on tällä hetkellä kuusi erilaista karttaa sekä useita eri pelimuotoja (engl. game modes).
Peli tukee voice chat -ominaisuutta, jonka avulla voi jutella tiimiläisten ja vihollisten kanssa. Lähtökohtaisesti peliä kontrolloidaan näytöllä olevilla virtuaaliohjaimilla, mutta pelaajan on mahdollista käyttää myös erillisiä mobiilipelaamiseen tarkoitettuja peliohjaimia.  Jotkut pelaajat pelaavat mobiilipeliä emulaattorilla eli pöytätietokoneella. Emulaattoripelaajat ovat etulyöntiasemassa, sillä esimerkiksi tähtääminen on helpompaa hiirellä kuin mobiililaitteen näytöllä. Emulaattoripelaajat vaikuttivat negatiivisesti mobiilipelaajien pelikokemukseen, joten nykyään he ovat erotettu toisistaan.
Julkaisu

PUBG Mobile ilmestyi ensimmäisen kerran Kiinassa 9. helmikuuta vuonna 2018 nimellä PUBG: Exhilarating Battlefield. Tämän jälkeen pelin englanninkielinen versio ilmestyi maailmanlaajuisesti 19. maaliskuuta vuonna 2018.
PUBG Mobilen on kehittänyt Lightspeed Quantum Studiot, jonka omistaa kiinalainen mobiilijätti Tencent Games. Mobiilipeli pohjautuu PlayerUnknown’s Battlegrounds -tietokonepeliin, ja Tencent on pyrkinyt peliä kehittäessään jäljittelemään alkuperäistä tietokonekokemusta.  Alkuperäinen PlayerUnknown’s Battlegrounds -peli ilmestyi maaliskuussa 2017, ja tammikuuhun 2019 mennessä sitä oli myyty lähes 28 miljoonaa kappaletta.
Mobiilipeli on ladattavissa ilmaiseksi sekä Android- että iOS-laitteille. Pelin ladatakseen ja sitä pelatakseen tarvitsee vakaan verkkoyhteyden sekä ainakin kahden gigatavun keskusmuistin (RAM-muistin).
Vastaanotto

Toukokuussa vuonna 2018 PUBG Mobilella oli yli 10 miljoonaa aktiivista päivittäistä pelaajaa. Tuolloin mobiilipeli oli ladatuin peli yli sadassa maassa.  Syyskuussa vuonna 2018 pelin aktiivisten päivittäisten käyttäjien määrä oli kohonnut 20 miljoonaan.  PUBG Mobile kiellettiin Intiassa 2. syyskuuta vuonna 2020, jonka jälkeen pelaajien päivittäinen määrä laski yli puolella.  Nykyään mobiilipeliä pelaa 30 miljoonaa pelaajaa päivittäin.
PUBG Mobilen suosio alkoi laskea vuonna 2019, mutta koronapandemian takia pelin latauksien määrät ja myyntitulot nousivat huomattavasti. Latauksien määrät ovat tuon jälkeen vähentyneet. Esimerkiksi vuonna 2021 peliä ladattiin 127 miljoonaa kertaa, joka on alle puolet vuoden 2019 latauskerroista.  Kolme vuotta ilmestymisensä jälkeen, PUBG Mobilea oli ladattu Kiinan ulkopuolella yli miljardi kertaa.
Maaliskuussa vuonna 2020 PUBG Mobilen myyntitulot olivat 270 miljoonaa dollaria kuukaudessa. PUBG Mobile oli vuonna 2021 eniten tuottoa bruttona tuottava peli, se tuotti kaksi miljardia dollaria. PUBG Mobile saa tulonsa mikromaksuista, kun pelaajat ostavat halutessaan esimerkiksi hahmolleen uusia vaatteita.
Aiheesta muualla

PUBG Mobile (englanniksi)
1156

| --- | --- |
Vuosisadat: 900-luku · 1000-luku · 1100-luku · 1200-luku · 1300-luku
Vuosikymmenet: 1090-luku · 1100-luku · 1110-luku · 1120-luku · 1130-luku · 1140-luku 1150-luku · 1160-luku · 1170-luku · 1180-luku · 1190-luku · 1200-luku
Vuodet: 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109 1110 · 1111 · 1112 · 1113 · 1114 · 1115 · 1116 · 1117 · 1118 · 1119 1120 · 1121 · 1122 · 1123 · 1124 · 1125 · 1126 · 1127 · 1128 · 1129 1130 · 1131 · 1132 · 1133 · 1134 · 1135 · 1136 · 1137 · 1138 · 1139 1140 · 1141 · 1142 · 1143 · 1144 · 1145 · 1146 · 1147 · 1148 · 1149 1150 · 1151 · 1152 · 1153 · 1154 · 1155 · 1156 · 1157 · 1158 · 1159 1160 · 1161 · 1162 · 1163 · 1164 · 1165 · 1166 · 1167 · 1168 · 1169 1170 · 1171 · 1172 · 1173 · 1174 · 1175 · 1176 · 1177 · 1178 · 1179 1180 · 1181 · 1182 · 1183 · 1184 · 1185 · 1186 · 1187 · 1188 · 1189 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209
Tapahtumia

6. tammikuuta – Meritaistelu Somerledin ja Godred Mustan välillä Mannin kuningaskunnassa.
20. tammikuuta (tai 19.) – Legendan mukaan köyliöläinen talonpoika Lalli surmasi kirveellä piispa Henrikin Köyliönjärven jäällä. Lalli on ensimmäinen nimeltä tunnettu suomalainen, joka voidaan liittää johonkin tapahtumaan.
Eerik Pyhästä tuli Ruotsin kuningas.
Kuolleita

Piispa Henrik.
Sverker vanhempi, Ruotsin kuningas.
Aiheesta muualla

Kuvia tai muita tiedostoja aiheesta 1156 Wikimedia Commonsissa
Takojan seisake

Takojan seisake (lyh. Tak) on entinen rautatieliikennepaikka Tuusulan kunnan ja Hyvinkään kaupungin rajalla Takojan asuinalueella noin kaksi kilometriä pohjoiseen Jokelan asemalta. Seisake avattiin vuonna 1948 taajama-asutuksen levittyä pohjoiseen pitkin radanvartta Jokelan asemanseudulta.
Matkustajamäärät olivat laskeneet vähäisiksi 1990-luvulle tultaessa, keskimäärin Takojalta nousi junaan tai jäi junasta 0-2 matkustajaa per juna. Lisäksi H-junan runsas pysähdysten määrä ja siitä aiheutunut hitaus hankaloitti liikenteenhoitoa.. Asukkaiden vastustuksesta huolimatta seisake lakkautettiin  Monnin ja Palopuron kanssa samana päivänä elokuussa 1996.
Aiheesta muualla

Ilmakuva Takojan seisakkeesta vuonna 1983
| n k Perustiedot Wikidatassa: Takojan seisake (Q11896131)ohje |
| --- | --- |
esiintymä kohteesta: rautatieasema
valtio: Suomi
sijaitsee hallinnollisessa alueyksikössä: Tuusula
Milla Aska

| Milla Aska> Henkilötiedot |
| --- | --- |
Syntynyt: 1993 (ikä 30–31) Sodankylä
Ammatti:  kuvataiteilija
Aiheesta muualla
Kotisivu
Milla Aska (s. 1993) on suomalainen kuvataiteilija joka on syntynyt Sodankylässä, mutta viettänyt nuoruutensa Päijät-Hämeessä ja asuu Helsingissä. Hän valmistui kuvataiteen maisteriksi Taideyliopiston Kuvataideakatemiasta vuonna 2020. Hänellä on ollut näyttely muun muassa HAM-galleriassassa ja hänen taideteoksiaan on valtion kokoelmissa.
Aiheesta muualla

Lapin kullanmurut #4 Milla Aska – Vene ja soutaja Kaltio.
HAM Helsingin taidemuseo, Milla Aska: Swirls, HAM galleria 10.6.–30.7.2023 STT.  25.5.2023.
Teatteri Tarmo

Teatteri Tarmo on Turussa toimiva harrastajateatteri. Vuonna 1902 perustettu Tarmo on Turun vanhin suomenkielinen teatteri. Sen jäsenmäärä on noin 180, joista noin puolet on teatterin henkilökuntaa ja puolet kannatusjäseniä. (Teatteri toimi viimeksi vuonna 2015)
Teatteri Tarmo toimi vuonna 1902 valmistuneessa, silloisen Maarian kunnan Raunistulassa sijaitsevassa työväentalossa vuoteen 2015. Teatteri toimi vuoteen 1952 asti Tarmon työväenyhdistyksen alajaostona, ja sen toimintaan liittyi vahvasti työväenaate. Vuodesta 1952 lähtien teatteri on toiminut erillään työväenyhdistyksestä eikä ole sitoutunut mihinkään aatteeseen.
Tunnettuja teatterin jäseniä ovat olleet muiden muassa Kirsti Hurme, Rafael Ramstedt, Aarne Leppänen, Eero Roine, Senni Nieminen, Taito Mäkelä ja Sirppa Sivori-Asp.
Teatterinjohtajat

1902–1905 Vilho Lindgren
1905–1907 Johan Laaksonen
1907–1923 Jussi Hurme
1924–1925 Aatu Raita
1925–1929 Hannes Raita
1931–1933 Ilmari Sirén
1933–1934 Eetu Hackman
1934–1938 Väinö Anttila
1938–1939 Frans Kampfmann
1939–1940 Aatu Raita
1940–1941 Hilly Lindqvist
1942–1951 Veikko Rauli ja Veikko Ståhlberg
1951–1652 Esko Höglund
1952–1965 Ville Helenius
1965–1967 Heikki Alho
1968–1977 Pertti Laaksonen ja Eino Hyrsky
1978–1980 Harri Helin
1980–1981 Harry Silfverberg
1981–1993 Ville Helenius
1993– 2015 Seppo Laakso
Aiheesta muualla

Teatteri Tarmon kotisivu (Arkistoitu – Internet Archive)